**6.r-SLJ – Podrobna navodila za sredo, 15. 4. 2020**

Pozdravljeni!

Upam, da ste si nabrali novih moči, se imeli dobro, sedaj pa nadaljujemo, kjer smo končali.

OPOZORILO:

Ob spremljanju vaših nalog ugotavljam, da je pri mnogih velik problem **natančno prebrati navodilo**. Zato še enkrat poudarjam, preberite natančno vse, kar piše v navodilih ali v kakršnihkoli mojih sporočilih vam. Dogajalo se je namreč, da nekateri niste pošiljali tistega, kar bi morali, ampak to, kar vam ni bilo treba. Opozarjam vas, da določene stvari moraš napisati v zvezek, določene rešuješ v delovnem zvezku, nekatere naloge pa mi pošlješ. Bodi pozoren na to.

Prejšnji teden ste prebrali besedilo z naslovom **Prav zares kot v filmu**. To neumetnostno besedilo je **OCENA**.

1. V **zvezek prepiši** definicijo:

|  |
| --- |
| **OCENA**  To je besedilo, v katerem **izrazimo svoje mnenje** o umetniškem delu: npr**. o knjigi, filmu, predstavi, skladbi, koncertu, razstavi** in ga tudi **utemeljimo**.  Vsebina ocene:   1. Izviren **naslov**, ki bralca pritegne. 2. **Podatki o delu** (avtor, naslov, morebitne zanimivosti v zvezi z avtorjem in delom). 3. Zelo **kratka** vsebina oz. strnjena obnova. 4. **Ocena** dela **z utemeljitvijo**: - mnenje o delu kot **celoti**,  * mnenje o posameznih elementih, ki vzbujajo pozornost  **(osebe**, **jezik, slog, zgradba** pripovedi).  1. **Podpis** (ime in priimek). |

1. V delovnem zvezku **Beremo, pišemo, govorimo in poslušamo 6:**

* Preberi na str. 35 besedilo v viola pravokotniku.
* Na str. 35 reši naloge: 9.,10.,11..
* Na str. 36 reši naloge: 12.,13..
* Preberi na str. 36 besedilo v modrem pravokotniku in si to, kar piše, zapomni.

|  |
| --- |
| 1. Napiši **oceno knjige, ki si jo prebral v tem šolskem letu in te je zelo pritegnila. Oceno napiši v Wordu** in mi **pošlji** na el. naslov do **petka** (**17.4**.2020) do 20 h.   Besedilo členi na uvod, jedro in zaključek. Razmisli, kaj boš vključil – a v posamezni del. (Glej definicijo Ocena.)  Besedilu izberi naslov, ki je povezan z vsebino, ki je izviren in bo pritegnil bralca.  Pazi, da bo besedilo smiselno členjeno, da bodo povedi povezane in  pravopisno pravilne. Pazi na ustrezno rabo velike začetnice, vejice in končnih ločil ter na pravilno deljenje besed. |

Uspešno delo vam želim,

lep pozdrav, učiteljica Olivija